Salibandyliigan kausi 2017–2018
Salibandyliigan kausi 2017–2018 oli järjestyksessään 32. Salibandyliigan kausi. Hallitsevana mestarina kauteen lähti tamperelainen Classic. Edellisen kauden Divarin voittaja Salibandyseura Welhot nousi pelaamaan pääsarjaan. Helsinkiläinen M-Team putosi edellisen kauden päätteeksi Divariin.
Classic ja TPS pelasivat 18. marraskuuta runkosarjaottelun Singaporessa. Kyseinen ottelu oli Salibandyliigan historian ensimmäinen ulkomailla pelattu ottelu.
Kauden päättäneessä loppuottelussa Classic voitti Happeen 6–2.
Liigassa pelaa 14 joukkuetta, jotka pelaavat kaksinkertaisen runkosarjan, joten jokainen joukkue pelaa runkosarjassa 26 ottelua. Runkosarjan kahdeksan parasta etenevät pudotuspeleihin. Puolivälierien otteluparit ratkaistaan siten, että runkosarjan voittaja saa valita runkosarjassa sijoille 5. – 8. sijoittuneista joukkueista itselleen vastustajan. Tämän jälkeen runkosarjan toinen valitsee itselleen samoista joukkueista, jotka ovat jäljellä, itselleen vastustajan. Tämän jälkeen runkosarjassa kolmanneksi sijoittunut valitsee puolivälierävastustajansa, ja runkosarjan neljäs kohtaa jäljelle jääneen joukkueen. Välieräparit määritetään runkosarjasijoitusten mukaan siten, että runkosarjassa parhaiten menestynyt kohtaa runkosarjassa huonoiten menestyneen joukkueen. Sekä puolivälierät että välierät ratkaistaan paras seitsemästä -järjestelmällä. Pudotuspelisarjoissa ensimmäinen ottelu pelataan runkosarjassa paremmin sijoittuneen joukkueen kotihallissa. Välierien voittajat etenevät 21. huhtikuuta Hartwall Areenassa pelattavaan Superfinaaliin. Välierien häviäjät pelaavat pronssiottelun.
Runkosarjassa viimeiseksi sijoittunut joukkue putoaa suoraan Divariin. Runkosarjassa sijoille 12. ja 13. sijoittuneet joukkueet pelaavat playout-ottelusarjan, jonka häviäjä kohtaa Divarin loppuottelun hävinneen joukkueen liigakarsinnassa.
Kaudesta 2017–18 lähtien kaikki pääsarjojen ottelut pelataan ratkaisuun saakka. Jos ottelu on varsinaisen peliajan jälkeen tasan, pelataan ensin viiden minuutin jatkoaika. Jatkoajalla sovelletaan niin sanottua kultainen maali-sääntöä eli ottelu päättyy ensimmäiseen maaliin. Jos peli on edelleen tasan jatkoajan jälkeen, voittaja ratkaistaan rangaistuslaukauskilpailussa. Ottelun voittaja saa aina kaksi pistettä, mutta ottelun häviäjä saa yhden pisteen, jos ottelu on päättynyt varsinaisella peliajalla tasan. Jos joukkue häviää varsinaisella peliajalla, ei joukkue saa pistettäkään.
Runkosarjan ensimmäiset ottelut pelattiin 17. syyskuuta 2017. Viimeiset ottelut pelataan 10. maaliskuuta 2018.
Joukkueet pelasivat kaksinkertaisen sarjan.
Joka kuukausi maajoukkueiden valmentajat valitsivat kuukauden pelaajan.Ensimmäisen kierroksen otteluparit saatiin selville 12. maaliskuuta. Tapahtumassa runkosarjan voittaja Classic sai valita vastustajan runkosarjassa sijoille 5.-8. sijoittuneista joukkueista. Tämän jälkeen runkosarjassa toiseksi sijoittunut Nokian KrP valitsi jäljelle jääneistä joukkueista vastustajan.
Puolivälierät pelattiin paras seitsemästä järjestelmällä. Ensimmäinen puolivälieräottelu pelattiin 14. maaliskuuta, ja välieräjoukkueet olivat selvillä viimeistään 30. maaliskuuta.
Välierät pelattiin paras seitsemästä -järjestelmällä. Ensimmäinen välieräottelu pelattiin 3. huhtikuuta, ja otteluparien viimeiset ottelut pelattiin viimeistään 16. huhtikuuta.
Kauden pronssiottelu pelattiin 20. huhtikuuta Rahola Areenassa. Pronssiottelussa kohtasivat välierissä hävinneet joukkueet Nokian KrP ja Westend Indians.
Loppuottelu pelattiin 21. huhtikuuta erillisessä Superfinaali 2018 -tapahtumassa. Ottelu pelattiin Hartwall Arenalla. Loppuottelussa kohtasivat välierien voittajat Happee ja Classic.
Putoamiskarsintaan joutuivat runkosarjassa sijoille 12. ja 13. sijoittuneet joukkueet. Putoamiskarsinta pelattiin paras viidestä -järjestelmällä. Ottelusarjan häviäjä karsi liigapaikasta Divarin finaalin hävinnyttä joukkuetta vastaan.
Steelers sijoittui runkosarjassa sijalle 12, ja Koovee sijoittui sijalle 13. Tämän ansiosta Steelers saa putoamiskarsintoihin kotiedun. Putoamiskarsinnat alkoivat 16. maaliskuuta ja päättyivät 25. maaliskuuta. Lopulta ottelusarjan voitti Koovee 3–2.
Liigakarsinnan toisessa osassa kohtasivat Steelers ja Divarin finaalisarjan hävinnyt Loviisan Tor. Ottelusarja pelattiin paras viidestä menetelmällä. Ottelusarjan voittaja pelaa seuraavalla kaudella Salibandyliigassa, kun taas häviäjä pelaa Divarissa.